వెలగా వెంకటప్పయ్య
డాక్టర్‌ వెలగా వెంకటప్పయ్య 1932లో గుంటూరు జిల్లా తెనాలిలోని ఐతానగర్లో వెలగా నాగయ్య మరియు వెంకాయమ్మ దంపతులకు జన్మించాడు. ఆయనది ఓ సామాన్య రైతు కుటుంబం. ఉద్యోగ అన్వేషణలో భాగంగా లైబ్రరీస్‌ అథారిటీస్‌ వారి శాఖా గ్రంథాలయంలో ఓ చిరు ఉద్యోగిగా చేరి అంచలంచెలుగా ఎదిగారు. ఉస్మానియా విశ్వవిద్యాలయము నుంచి లైబ్రరీ సైన్సులో డిప్లొమా పొందారు. ఆంధ్ర విశ్వవిద్యాలయం వారు తెలుగులో బాలసాహిత్య వికాసం, ఆంధ్రప్రదేశ్‌లో బాలల గ్రంథాలయాల ప్రగతిపై ఆయన చేసిన పరిశోధనా కృషికి పీహెచ్‌డీ బహుకరించారు. వీరి సతీమణి నాగేంద్రమ్మ, సంతానం నలుగురు కుమారులు ఉన్నారు.ఇతడు తన 83వ యేట 2014, డిసెంబరు 29న గుండెనొప్పితో విజయవాడ లోని ఒక ప్రైవేటు ఆసుపత్రిలో మరణించాడు..
జవ్వాది లక్ష్మయ్యనాయుడు
వీరు పెనుగొండలో 1901, నవంబర్ 16 న వెంక య్య, సుబ్బమాంబ దంపతులకు ద్వితీయ కుమారునిగా జన్మించారు. పెనుగొండలో ప్రాథమిక పాఠశాల లేకపోవడంతో తండ్రి వెంకయ్య నూలి వెంకటరత్నం, మాణిక్యం సహకారంతో తెన్నేటి వెంకటదీక్షితులు ప్రధానాధ్యాపకులుగా మాధ్యమిక పాఠశాలను ఏర్పాటు చేశారు. అనంతరం నరసాపురం, తణుకులో ఆంగ్ల పాఠశాలలో స్కూల్ ఫైనల్ వరకు చదివారు. 17 ఏళ్లకే మేనమామ గంధం వీరాస్వామి కుమార్తె ఆదిలక్ష్మీదేవితో లక్ష్మయ్య పెళ్ళి జరిగింది. పాతికేళ్లు నిండకముందే పెనుగొండ సర్పంచ్‌గా ఎన్నికై మూడు దశాబ్దాలు కొనసాగారు. ఎన్నో ప్రజోపయోగ కార్యక్రమాలు చేపట్టి జిల్లాలోనే ఆదర్శ పంచాయతీగా తీర్చిదిద్దారు.